Ουγούρ Σαχίν

Ο Ουγούρ Σαχίν (τουρκ. Uğur Şahin, γενν. 1965)https://www.nytimes.com/2020/11/10/business/biontech-covid-vaccine.html είναι διακεκριμένος Τουρκογερμανός ογκολόγος ο οποίος γεννήθηκε στην Τουρκία και μεγάλωσε στη Γερμανία και διακρίθηκε στην έρευνα για την ανακάλυψη εμβολίου κατά του κορωνοϊού, COVID-19.https://www.protothema.gr/world/article/1099603/ougour-sahin-biontech-upo-elegho-i-pandimia-eos-to-telos-tou-kalokairiou/

Eίναι συνιδρυτής της εταιρείας βιοτεχνολογίας BioNTech η οποία ανέπτυξε εργαστηριακά ένα από τα σημαντικότερα εμβόλια κατά του COVID-19, γνωστό πλέον ως εμβόλιο της Pfizer. Τα κύρια πεδία της έρευνας του Δρ. Σαχίν σχετίζονται με τον καρκίνο και την ανοσολογία. 

Βιογραφικά στοιχεία
Γεννήθηκε στις 29 Σεπτεμβρίου 1965 στην πόλη Ισκεντερούν της επαρχίας Χατάι (Αντιόχειας), στην νοτιοανατολική Τουρκία. Το 1969, σε ηλικία 4 ετών μετανάστευσε μαζί με τη μητέρα του από την Τουρκία στη Γερμανία για να ζήσουν μαζί με τον πατέρα του, ο οποίος τότε εργαζόταν στη βιομηχανία αυτοκινήτων Ford, στην Κολωνία.

Είναι νυμφευμένος, από το 2002, με την ερευνήτρια Δρ. Εζλέμ Τουρετσί, την οποία γνώρισε κατά την εργασιακή του θητεία στο πανεπιστημιακό νοσοκομείο του Σάαρλαντ. Μαζί έχουν μία θυγατέρα.

Σπουδές
Σπούδασε Ιατρική στο Πανεπιστήμιο της Κολωνίας από το 1984 έως και το 1992. Ολοκλήρωσε τη διδακτορική του έρευνα σχετικά με την ανοσοθεραπεία του καρκίνου, το 1992, υπό την εποπτεία του Γερμανού καθηγητή Μίκαελ Πφρόιντσουχ. Η διδακτορική του εργασία βραβεύτηκε τότε με την υψηλότατη διάκριση για τη Γερμανία, λαμβάνοντας τον έπαινο αριστείας,  summa cum laude. Σπούδασε επίσης μαθηματικά στο Πανεπιστήμιο του Χάγκεν (1992-19940.

Σταδιοδρομία
Αρχικά παρέμεινε στην ακαδημαϊκή κοινότητα, πραγματοποιώντας έρευνα στα πανεπιστημιακά νοσοκομεία στο Σάαρλαντ και στη Ζυρίχη. Αργότερα, ίδρυσε ερευνητική ομάδα στο Πανεπιστήμιο του Μάιντς, το 2000, όπου και έλαβε την πρώτη βαθμίδα του καθηγητή πειραματικής ογκολογίας το 2006. 

Ωστόσο, το 2001, διατηρώντας παράλληλα τη θέση του στο πανεπιστήμιο, άρχισε να ασχολείται με επιχειρηματικές – ερευνητικές δραστηριότητες, συνιδρύοντας δύο βιοτεχνολογικές εταιρείες, μαζί με τη σύντροφό του Εζλέμ Τουρετσί, η οποία είναι δρ. ιατρικής ανοσιολογίας, το 2001 και το 2008, αντίστοιχα. Η δεύτερη από αυτές τις εταιρείες, η BioNTech, ανέπτυξε ένα από τα σημαντικότερα εμβόλια που χρησιμοποιήθηκαν για την καταπολέμηση της παγκόσμιας πανδημίας COVID-19, από κοινού με την φαρμακευτική εταιρεία Pfizer Inc, το 2020.https://www.moneyreview.gr/business-and-finance/28274/oygkoyr-sachin-biontech-giati-gyrizei-tin-plati-sta-disekatommyria-toy-emvolioy/https://www.dw.com/el/%CE%B5%CE%BB%CE%BB%CE%B7%CE%BD%CE%BF%CF%84%CE%BF%CF%85%CF%81%CE%BA%CE%B9%CE%BA%CE%AE-%CE%B5%CF%80%CE%B9%CF%84%CF%85%CF%87%CE%AF%CE%B1-%CF%84%CE%BF-%CE%BD%CE%AD%CE%BF-%CE%B5%CE%BC%CE%B2%CF%8C%CE%BB%CE%B9%CE%BF-%CE%BA%CE%BF%CF%81%CF%89%CE%BD%CE%BF%CF%8A%CE%BF%CF%8D/a-55564414 

Το εμβόλιο που ανεπτύχθη ήταν το πρώτο που έλαβε έγκριση και γνώρισε καθολική αποδοχή όντας ταυτόχρονα αποτελεσματικό και με μηδενικές σχεδόν παρενέργειες.https://www.kathimerini.gr/world/561313195/pfizer-biontech-apotelesmatiko-to-emvolio-kai-stis-ilikies-12-15-eton/ Ως αποτέλεσμα της αύξησης της χρηματιστηριακής αξίας της BioNTech, οι Σαχίν και Τουρετσί έγιναν οι πρώτοι Γερμανοί πολίτες, με τουρκικές ρίζες, μεταξύ των 100 πλουσιότερων ανθρώπων στη Γερμανία.

Δημοσιευμένο ερευνητικό έργο
Ο Δρ. Σαχίν έχει συγγράψει, έως σήμερα, μαζί με συνεργάτες του 345 κλινικές έρευνες και δημοσιεύσεις, σε αυτές είναι πρώτος συγγραφέας σε 49 εργασίες (Google Scholar, παραπομπές: 33.150, h-index: 74). https://scholar.google.com/citations?user=MzVQ-OMAAAAJ&hl=en

 Διακρίσεις 
Στις 19 Μαρτίου 2021, ο Σαχίν και η συνιδρύτρια της BioNTech και σύζυγός του Εζλέμ Τουρετσί, τιμήθηκαν με το Μεγαλόσταυρο του Τάγματος της Αξίας της Ομοσπονδιακής Δημοκρατίας της Γερμανίας από τον Ομοσπονδιακό Πρόεδρο Φρανκ-Βάλτερ Σταϊνμάιερ, και έλαβαν δημόσιο έπαινο για την πρωτοποριακή έρευνά τους, από την Καγκελάριο της Γερμανίας, Α. Μέρκελ.https://www.dw.com/en/biontech-vaccine-inventors-receive-germanys-knight-commanders-cross/a-56912141https://www.capital.gr/diethni/3533189/i-merkel-timise-me-ton-megalostauro-tou-tagmatos-tis-axias-tous-tourkous-idrutes-tis-biontech

Η Ελλάδα επίσης, στις 13 Οκτωβρίου 2021, διά της Προέδρου της Δημοκρατίας Αικ. Σακελλαροπούλου, βράβευσε τον Δρ. Σαχίν και τη Δρ. Τουρετσί, με το βραβείο «Αυτοκράτειρα Θεοφανώ», διότι υπήρξαν οι πρώτοι ερευνητές -παγκόσμια- που ανέπτυξαν το πρώτο εμβόλιο ενάντια στον κορωνοϊό.

 Βραβεία 
 1995: Vincenz Czerny Prize
 1995: Merit Award of the American Society of Clinical Oncology
 1997: Calogero Paglierello Research Award
 2005: Georges Köhler Prize
 2006 and 2010: GO-Bio Prize – Γερμανικού Υπουργείου Παιδείας και Έρευνας
 2012: BMBF Spitzencluster Award for TRON projects as part of CI3-Regional Cluster for Individualized Immune Intervention
 2017/18: ERC Advanced Grant in Life Sciences
 2019: Mustafa Prize
 2019: German Cancer Award
 2020: The National German Sustainability Award
 2020: Financial Times, Πρόσωπο της Χρονιάς 2020
 2021: Μεγαλόσταυρος του Τάγματος της Αξίας της Γερμανίας.

Εξωτερικοί σύνδεσμοι
 Ηγετική ομάδα της εταιρείας BioNTech SE 
 Google Scholar, Dr. Uğur Şahin

Παραπομπές

Κατηγορία:Γερμανοί ιατροί
Κατηγορία:Τούρκοι επιστήμονες
Κατηγορία:Γερμανοί επιχειρηματίες
Κατηγορία:Τούρκοι επιχειρηματίες